Какво означава ЛЕЙБЪР?
Лейбър се нарича общ работник в Англия - момче за всичко. Но като такъв, колкото и да е заплащането, то често се оказва химера! А това е така, защото по принцип за тази работа се наемат нелегални емигранти или неквалифициани хора стават жертва на схемите с нелицензирани фирми (собственост на сънародници), които предлагат фиктивни договори, прибират таксите и безцеремонно поставят хората пред свършен факт. Така работниците са принудени да изберат по-малкото зло, като поемат риска да работят на черно при друг мошеник из земеделските ферми в провинациите. Идеята е, че езиковата бариера и липсата на елементарна правна култура, ще попречи на хората да се оплачат за нарушените си права и в същото време предоставя на работодателите шанса да не плащат или отлагат плащането на заплатите, държейки работниците в зависимо положение. Най-често обещават заплащане на месец, но трябва да се знае, че в Англия никога не се плаща на месец, а на седмица!  

  

Като цяло, средностатическия и неквалифициран общ работник няма как да знае, че благоденствието в богатите държави се крепи преди всичко на жестока експлоатация и така е навсякъде по света, ако тръгнеш да търсиш работа в чужбина на сляпо и от зор, без да си проверил добре посредниците.